Aftur í ár skipar Føroyingafelagið á Fyn fyri Flaggdagshaldi í Norðuratlantshúsinum í Odense. Aftaná verður (mánadags) døgurði serveraður fyri teimum, ið eru tilmeldað. Tilmeldingarfreist er 22. apríl. Flaggdagshaldið, ið er ókeypis, byrjar við at Merkið verður vundið á stong uttanfyri Norðuratlantshúsið kl. 17.00, meðan flaggsangurin, "Sjá, tú blánar" verður sungin. Síðan heldur Kaj Joensen flaggrøðu í hølum felagsins á 2. hædd. Føroyingafelagið á Fyn, ið hevur skipað fyri mánadagsdøgurða eina ferð um mánaðin, borðreiður í hesum sambandi við kalva og tilhoyri. Omaná verður kaffi og okkurt afturvið. Tað er avmarkað nøgd, so tit verða biðin um at melda til í seinasta lagið 22. apríl. Hetta verður gjørt, við at senda teldupost til Føroyingafelagið á Fyn á This email address is being protected from spambots. You need JavaScript enabled to view it. . Goldið verður við dyrnar. Døgurði við omaná kostar 50, -fyri limir, og 75, -fyri ikki limir, 30, -fyri børn undir 12 ár. So komið oman í Norðuratlantshúsið týsdagin, tann 25. apríl 2017, og heiðra Merkið og fáið ein góðan bita aftaná saman við góðum selskapi. Forkvinnan, Guðrið Nattestad, var burturstødd, og luttók tí ikki á aðalfundinum. Men hon hevði boðað frá, at hon ikki stillaði uppaftur. Hareftir legði Rani Lagfoss, kassameistari, fram ársroknskapin hjá Føroyingafelagnum. Sleipnir hevði onga bátsmanning havt, og sást hetta aftur í limatalinum, eins og í róðrarfelagnum sum heild. Í 2016 bleiv bankaskiftið gjøgnumført, og hevur Føroyingafelagið tí nú konto hjá Arbejdernes Landsbank. Limirnir sóu onki galið við roknskapinum, ið varð góðkendur av grannskoðara felagsins, og bleiv hann tí einmælt samtykin. Tað endaði við, at Hanna bleiv vald til forkvinnu felagsins tvey tey næstu árini. Síðan skuldu tveir nevndarlimir fyri 2 ár veljast, umframt ein nevndarlim fyri 1 ár, tí Hanna Müller, ið var vald sum nevndarlimur fyri enn 1 ár, var nú vald til forkvinnu. Joan Ziskason og Sára Tummassardóttur stillaðu báðar uppaftur fyri 2 ár, meðan Durita Johansen stillaði upp fyri 1 ár. Báðir blivu einmælt samtyktir. Limagjaldið fyri 2018 bleiv óbroytt, so tað verður verandi 100 kr. fyri hvønn, og 100 kr. eyka fyri tey, ið eru partur av ítrótti felagsins, t. d. rógving. Undir annað, bleiv kjakast um møguligan stuðul, hvussu, hvar og til hvat bleiv søkt, og hvørjar ágóðar hetta kundi hava. Síðan aðalfundin hevur nevndin skipað seg, og sær soleiðis út nú, Hanna Müller forkvinna, Rani Lagfoss kassameistari, Sára Tummassardóttur næstforkvinna og umboðar felagið í brúkararáðnum í Norðuratlantshúsinum í Odense, Durita Johansen skrivari, Páll av Kák Olsen hevur ábyrgdarøki Ítrótt, Jákup Olaf Jacobsen hevur ábyrgdarøki Samskifti og Joan Ziskason hevur ábyrgdarøki Mentan.